Boks se plek by Spele in 2020 in gedrang | Netwerk24
Samsung vrees slegte publisiteit oor voufoon-flater
Samsung se poging om die internet van negatiewe kommentaar oor sy mislukte voubare foon te stroop, het presies die teenoorgestelde gevolg.
Boks se plek by Spele in 2020 in gedrang
21 Julie 2018 10:33
Boks kan steeds sy plek kwyt wees by die Olimpiese Spele in Tokio in 2020.
Boks is dalk sy plek kwyt by die Olimpiese Spele in 2020. Foto: Getty Images
Supersport.com berig die Internasionale Olimpiese Komitee (IOK) erken hy is bekommerd oor die sport se beheerliggaam, Aiba, se bestuursvermoë.
"Die uitvoerende raad van die IOK het 'n verslag ontvang oor die situasie by Aiba en beklemtoon sy deurlopende bekommernis oor 'n klomp sleutelareas, wat verdere inligting en bevestiging benodig," sê die IOK in 'n verklaring.
Die sleutelareas bestaan uit "leierskap, etiese en finansiële bestuur".
Die IOK het in Februarie gesê hy is "uiters bekommerd" en "verskriklik besig gehou" deur die benoeming van die Uzbeks-besigheidsman Gafoer Rakhimof vir die Aiba se tussentydse presidentskap.
"Die uitvoerende raad hou by sy besluit om voorlopig enige finansiële bystand aan die Aiba te staak en die reg om die insluiting van boks by die Spele-program in 2020 te hersien."
Volgens Mark Adams, woordvoerder van die IOK, sal die situasie verder bespreek word by die volgende vergadering van die uitvoerende raad in Tokio vanaf 30 November tot 2 Desember.